Hans Memling
Hans Memling, kirjutatud ka Hans Memlinc, (u 1430–1440 Seligenstadt Frankfurdi lähedal – 11. august 1494 Brugge) oli Brugge koolkonna maalikunstnik Lõuna-Madalmaades. Tema tegutsemise periood jääb Brugge poliitilise ja majandusliku tähtsuse hääbumise aega. Memlingi populaarsusest Flandrias kõneleb tema stiili jäljendajate suur hulk, tema mõju on nähtud ka Michel Sittowi kunstnikukäekirjas.